אקס-מן

ערך זה עוסק בחוברות הקומיקס. אם התכוונתם לסדרת הסרטים, ראו .
| --- | --- |

חברי קבוצת אקס-מן לדורותיהם, כפי שהופיעו על עטיפה אלטרנטיבית לחוברת X-Men Vol.6 #1 מספטמבר 2021, אמנות מאת פליפה מאסאפרה.
 סוג:  קבוצת גיבורי-על
 הוצאה לאור:  מארוול קומיקס
 הופעה ראשונה:  The X-Men #1 (ספטמבר 1963)
 יוצרים:  סטן לי ג'ק קירבי
 מידע
 סטטוס:  פעיל
 בסיס:  קרקואה, האוקיינוס השקט לשעבר: מכון אקסבייר לחינוך מוטאנטים והישגים, סנטרל פארק, מנהטן; בית הספר לחינוך גבוה ע"ש ג'ין גריי; מפלט אקס, לימבו; אוטופיה, מפרץ סן פרנסיסקו; תעשיות גריימלקין; בית הספר לצעירים מחוננים ע"ש אקסבייר, סיילם סנטר, מחוז וסטצ'סטר, ניו יורק
 חברוּת בקבוצה:  סייקלופס, מארוול גירל, האבוק, אייסמן, פורג', מג'יק, טאלון, כוכב אש, סינק  המשוטטים: קפטן קייט פרייד, הרץ האדום, אורורה, פאנג, פסיילוק, סומנוס, טמפו  יחידת תקיפה אקס-פורס (קרקואה): חיה, וולברין, דדפול, דומינו, סייג', טום קאסידי השחור, אומגה רד, קיד אומגה  אקס פקטור חקירות: נורת'סטאר, אורורה, דאקן, פרודיג'י, פרסטיג', איי בוי  המוטאנטים החדשים: מיראז', ארמור, וורפאת', סאן-ספוט, בום-בום, צ'יימבר, סייפר, וולפסביין, קארמה, מאגמה, גלוב הרמן  אקס-טרמינייטורז: קייבל, קאנונבול, טביתה סמית', וויז קיד, ליילה צ'ני, קורה לב-בוער  לגיונרים: נייטקרולר, באנשי, צ'יימבר, דאסט, לגיון, גורגון, בלוב, ג'אגרנוט, פיקסי, האסק, בליינדפולד, מאגוט, פביאן קורטז, דוקטור נמסיס, סטייסי אקס, גלוב הרמן  המועצה השקטה של קרקואה: המלך השחור, המלכה הלבנה, המלכה האדומה, פרופסור אקס, סטורם, נייטקרולר, הופ סאמרס, קולוסוס, אקסודוס, מיסטיק, דסטיני  תאגיד אקס: וורן וורתינגטון השלישי, ג'ייסון וינגארד, מונט סנט-קרוז, סלנה גאליו, ג'יימי מדרוקס, טריינרי, סופיה מנטגה, ג'מבו קרנשן
 חברוּּת לשעבר בקבוצה:  אויה, אייסמן הצעיר, איש אקס, אליקסיר, אנג'ל הצעיר, אנול, אפוקליפס, בלודסטורם, בלינג!, ג'ובילי, גמביט, ג'נטל, גריימלקין, דאזלר, דרווין, ג'ימי האדסון, הליון, וולקן, ולוסידד, זירו, "חיה", חיה הצעיר, חפציבה, טואד, טראנסוניק, לוגאן, לונגשוט, ליידי מאסטרמיינד, מארו, מארוול גירל הצעירה, מגנטו, מימיק, מסווה ופגיון, מרקורי, נאמור, סאנפייר, סייברטות', סייקלופס הצעיר, סיירין, פולאריס, פיירו, פסיילוק, קאליבן, קוקיות סטפורד, קיד גלדיאטור, קייבל הצעיר, רוג, רוקסלייד, ססיליה ריס, ריקטור, קארימה שפנדר, ת'אנדרבירד  (פרטים נוספים באקס-מן - דמויות)
 דמויות קשורות
 אויבים:  מגנטו (קומיקס)
"האקס-מן" (באנגלית: The X-Men, בתרגומים העבריים משנות השישים והשבעים נקראו הבלתי מנוצחים) היא קבוצה בדיונית של גיבורי-על, המופיעה בחוברות הקומיקס ביקום מארוול קומיקס. הופעתה הראשונה הייתה בספטמבר 1963 בחוברת The X-Men #1, והיא נוצרה על ידי הכותב סטן לי והמאייר ג'ק קירבי. זיכיון האקס-מן הוא מהזיכיונות הפופולריים והמצליחים ביותר בתעשיית הקומיקס, עם עשרות סדרות בת המבוססות עליו ואמנים רבים שהפכו לכוכבים בתעשייה בעקבות מעורבותם בו. כמו כן, זיכיון הקומיקס זכה לעיבודים למדיות נוספות כמו סרטי קולנוע, סדרות טלוויזיה ואנימציה ומשחקי מחשב, כאשר המפורסם ביניהם הוא סדרת סרטי אקס-מן הקולנועיים. "אקס-מן" הוא השם הכולל לקבוצת גיבורי-העל עצמה, לסדרת הקומיקס הראשית בכיכובם, או לזיכיון הנרחב יותר שכולל סדרות ספין אוף וסדרות סולו רבות כמו המוטאנטים החדשים, אקסקליבר, אקס פורס ואקס פקטור.
האקס-מן הם מוטאנטים - תת-מין ומיעוט של בני אדם אשר בעקבות קפיצה אבולוציונית נולדו עם יכולות על-אנושיות. האקס-מן נלחמים למען שלום ושוויון בין בני אדם ומוטאנטים בעולם שבו אי-סובלנות אנטי-מוטאנטית היא רחבה וחסרת רחמים. הם מונהגים בידי צ'ארלס אקסבייר, הידוע בכינוי פרופסור אקס, מוטאנט רב עצמה בעל כוחות טלפתיה שמסוגל לקרוא מחשבות ולשלוט בהן. יריבם הגדול ביותר הוא מגנטו, מוטאנט רב עצמה המסוגל לשלוט בשדות מגנטיים. לפרופסור אקס ומגנטו יש השקפות עולם ופילוסופיות מנוגדות לגבי היחסים בין בני אדם למוטאנטים. בשעה שפרופסור אקס פועל לכיוון שלום והבנה בין מוטאנטים לבני אדם, הרי שמגנטו רואה בבני האדם כאיום ומאמין בנקיטת גישה אגרסיבית יותר כלפיהם, אם כי מצא את עצמו לעיתים עובד במשותף עם האקס-מן.
פרופסור אקס הוא מייסד בית הספר לצעירים מחוננים ע"ש אקסבייר, שידוע לרוב כאחוזת אקס - בית ספר אשר מגייס מוטאנטים מכל רחבי העולם. בית הספר ממוקם במחוז וסטצ'סטר שבניו יורק, והוא ביתם של חברי האקס-מן ומקום האימונים שלהם. חמשת חברי האקס-מן המקוריים הם סייקלופס, ג'ין גריי, חיה, אייסמן ואנג'ל. מאז הופעתם לראשונה, מוטאנטים רבים הצטרפו לקבוצה ממדינות שונות ורקעים שונים.